<classify> WIZARA ya Maliasili na Utalii imepanga kuyatumia Maadhimisho ya Siku Nyuki kitaifa yatakayofi kia kielele Jumatatu ijayo kuelimisha jamii kuhusu umuhimu wa mdudu nyuki.Mwaka 2017 Umoja wa Mataifa ulitangaza kuwa Mei 20 kila mwaka itakuwa siku ya nyuki duniani. Kauli mbiu ya siku hiyo kwa mwaka huu ni: Linda Nyuki Akizungumza na gazeti hilo kuhusu maadhimisho hayo ya siku tatu yanayoanza leo Ofisa Ufugaji anayehusika na Masuala ya Ugani katika Idara ya Misitu na Nyuki Wizara ya Mali Asili na Utalii, Philipo Ndilahomba alisema dhamira kubwa ya kuadhimisha siku hiyo ni kuihamasisha jamii ione na kuthamini wadudu hao Kwenye maadhimisho wizara inakusudia kuwa na matukio matatu amkubwa: maandamano ya amani kuunga mkono jitihada za umoja wa mataifa kumheshimu mdudu nyuki, alisema Ndilahomba Ofisa Ufugaji huyo alisema pia kutakuwa na maonesho ya kazi na bidhaa mbalimbali za wadau wa ufugaji nyuki nchini.Inakusudiwa kufanyika kongamano kujadiliana kuhusu umuhimu wa mdudu huyo nyuki, maisha yake matishio yaliyopo katika usalama wake kwenye mazingira yetu na ni namna gani tunaweza tukakabiliana na hizo changamoto zinazotishia usalama wa mdudu huyo, alisititiza Ndilahomba.Alisema mdudu nyuki na wengine wachavushao ni wadudu muhimu sana kwa maisha ya binadamu na kuwa kutokana na kutokana na umuhimu huo ikaonekana ni vema kuwepo na siku maalumu ya kidunia kwao ili kuheshimu michango yao katika suala zima la uchavushaji na hivyo kuchangia katika usalama wa chakula. Kwa sababu inaaminika kuwa bila huduma ya uchavushaji ya wadudu hawa tunaweza kusema hakuna maisha. Kwa sababu nyuki ndio wanaohusika na suala la kuendeleza kizazi cha miti na mimea kupitia hiyo huduma ya uchavushaji, alisema Ndilahomba.Alisema maadhimisho ya siku ya nyuki yanafanyika kwa mujibu wa maazimio ya Baraza la Umoja wa Mataifa ilililoazimia kwamba kuwepo na maadhimisho ya siku ya nyuki ambapo kila nchi mwanachama inaadhimisha siku hiyo kwa ajili ya kukumbuka na kutoa heshima kwa mdudu nyuki na wadudu wengine wachavushao.Katika tamko lake kuadhimisha siku hiyo, Mkurugenzi Mkuu wa Shirika la Chakula Duniani FAO, Jose Graziano da Silva alisema Siku ya Nyuki Duniani ni nafasi ya kutambua jukumu la kufuga nyuki na kulinda wadudu wengine wachavushao katika kuongeza usalama wa chakula, kuboresha lishe na kupambana na njaa na pia kutoa huduma muhimu za mazingira kwa ajili ya kilimo.Siku ya Nyuki Duniani huadhimishwa kumkumbuka mkazi wa kijiji cha Breznica katika Manispaa ya Zirovnica nchini Slovenia, Anton Janša aliyezaliwa Mei 20, 1734 ambaye alijitolea kuwahamasisha wanavijiji kuhusu umuhimu wa kufuga nyuki.  <topic>: KITAIFA 